London (Ontário)

London je  kanadské mesto v južnom Ontáriu. Leží na brehu rieky Temža približne v polovičnej vzdialenosti medzi Torontom a Detroitom. Mesto je jedným z najvýznamnejších priemyselných centier Ontária a sídlom University of Western Ontario.

Dejiny 
Prví stáli obyvatelia prišli na miesto súčasného mesta v rokoch 1802 – 1804, v roku 1826 mestečko obdržalo názov podľa hlavného mesta Spojeného kráľovstva. V roku 1855 počet obyvateľov presiahol hranicu 10 000 a London obdržal štatút mesta. Príchod železnice v roku 1853 bol podnetom k rozvoji priemyslu, ktorý je koncentrovaný v štvrti Eastern London. Na konci 19. storočia sa začal rozvíjať zbrojársky priemysel. London bol administratívne rozšírený v rokoch 1961 a 1993 pripojením menších susedných miest. V súčasnosti je aglomerácia mesta desiatou najľudnatejšou v celej Kanade.

Ekonomika 
V Londone boli založené kanadské pivovary Labatt a Carling. Nachádzajú sa tu výrobné závody firiem General Dynamics, Kellogs a McCormick. Mesto je významným strediskom biotechnologického výskumu prostredníctvom University of Western Ontario. Časť obyvateľov pracuje v závodoch General Motors v susednom Woodstocku. London disponuje medzinárodným letiskom London International Airport.

Osobnosti mesta 
 Joe Thornton, hráč NHL
 Jeff Carter, hráč NHL
 Justin Bieber, spevák
 Drew Doughty
 Paul Haggis, režisér
 Eric Lindros
 Corey Perry
 Tessa Virtue, krasokorčuliarka
 Jack Warner, zakladateľ Warner Brothers
 Jessica Zelinka
 Ryan Gosling, herec

Referencie

Zdroj 

 
Mestá v Ontáriu
Univerzitné mestá v Kanade